-----------------------------------------------------------------------
  3. ปัจจัยความเสี่ยง

  -----------------------------------------------------------------------

3.1 ความเสี่ยงจากการแข่งขันทางธุรกิจ

ความเสี่ยงนี้อาจมีผลกระทบต่อยอดขายของบริษัทฯ แต่แนวโน้มอยู่ในระดับที่มีนัยสำคัญไม่มาก

การบริหารความเสี่ยง

  ก.
  ปรับปรุงประสิทธิภาพในการผลิตทั้งในด้านของแรงงานและเครื่องจักรที่ใช้ในการผลิตให้เกิดการสูญเสียในการผลิต
  น้อยที่สุดหรือไม่มีเลยเพื่อให้ต้นทุนต่อหน่วยที่ต่ำลงสามารถแข่งขันในตลาดได้
  ตลอดจนปรับปรุงกระบวนการ ผลิตพัฒนาและเพิ่มฝีมือแรงงานให้ได้ผลผลิตที่มีคุณภาพสูงเหนือคู่แข่ง

  ข. รักษาระดับมาตรฐานคุณภาพของผลิตภัณฑ์ที่ดีไว้ มีการตรวจสอบคุณภาพผลิตภัณฑ์อย่างสม่ำเสมอ
  เพื่อรักษา ฐานลูกค้าเดิมไว้

  ค. หาลูกค้ารายใหม่ในสายผลิตภัณฑ์ประเภทนี้เพิ่มเติม เพื่อชดเชยส่วนแบ่งการตลาดที่สูญเสียไป
  ประกอบกับขยายฐานลูกค้าไปยังสายผลิตภัณฑ์ที่ยังคงมีอัตราการขยายตัวสูง
  มีคู่แข่งขันที่มีศักยภาพต่ำ และมีการแข่งขันไม่รุนแรง

3.2 ความเสี่ยงด้านราคาน้ำมันดิบในตลาดโลก

ความเสี่ยงนี้อาจมีผลกระทบต่อค่าใช้จ่ายในการผลิตและค่าใช้จ่ายในการดำเนินงานของบริษัทฯ

การบริหารความเสี่ยง

  ก. มีนโยบายการกำหนดราคาขายของบริษัทฯแบบยืดหยุ่น พิจารณาต้นทุนบวกกำไร
  เมื่อมีการปรับราคาจากข้อตกลงเดิมเนื่องจากราคาวัตถุดิบปรับขึ้น
  จะเจรจาตกลงกับลูกค้าให้ชัดเจน

ข. ให้บริการลูกค้าแบบครบวงจร โดยบริหารจัดการขนส่งสินค้าให้เหมาะสม เพื่อให้เกิดต้นทุนต่ำสุด

ค. ส่งเสริมและสนับสนุนให้พนักงานตระหนักถึงการประหยัดการใช้ไฟฟ้าและพลังงานภายในบริษัทฯ

3.3 ความเสี่ยงด้านราคาวัตถุดิบ

ความเสี่ยงนี้อาจมีผลกระทบต่อต้นทุนการผลิต เพราะวัตถุดิบเป็นสัดส่วนกว่าร้อยละ 50
ของต้นทุนสินค้าที่ผลิตเสร็จและจำหน่าย

การบริหารความเสี่ยง

  ก.
  พิจารณาเปรียบเทียบราคาเม็ดพลาสติกและเงื่อนไขการค้าจากผู้ขายรายเก่าและรายใหม่หลายรายก่อนการสั่งซื้เพื่อให้ได้ประโยชน์สูงสุด

2.  ติดตามแนวโน้มและประเมินราคาเม็ดพลาสติกจากผู้ขายทั้งในประเทศและต่างประเทศ
    เพื่อบริษัทฯจะได้วางแผนจัดเตรียมการซื้อเม็ดพลาสติกในราคาและปริมาณที่เพียงพอและเหมาะสมกับแผนการผลิตที่มีอยู่

3.4 ความเสี่ยงด้านอัตราดอกเบี้ย

ความเสี่ยงนี้อาจมีผลกระทบต่อค่าใช้จ่ายดำเนินงานของบริษัทฯอย่างมีนัยสำคัญค่อนข้างน้อยมาก

การบริหารความเสี่ยง

  ก. มีนโยบายจัดหาเงินทุนจากกระแสเงินสดภายในกิจการเป็นหลัก
  การใช้แหล่งเงินทุนจากภายนอกจะเป็นทางเลือกรอง โดยพิจารณาโครงสร้างเงินทุนให้เหมาะสม

ข. ใช้ความสัมพันธ์อันดีกับสถาบันการเงินประกอบกับการที่บริษัทฯมีฐานะทางการเงินแข็งแกร่ง
ช่วยให้บริษัทได้รับอัตราดอกเบี้ยเงินกู้ที่ต่ำกว่าทั่วไป
และสามารถเลือกสรรสถาบันการเงินที่ให้ประโยชน์สูงสุดกับบริษัทฯ

3.5 ความเสี่ยงด้านการพึ่งพาบริษัทแม่

ความเสี่ยงนี้มีผลกระทบต่อค่าใช้จ่ายในการดำเนินงานของบริษัทฯที่อัตราร้อยละ 2
ของยอดขายสุทธิของผลิตภัณฑ์ที่ผลิตและจำหน่ายโดยบริษัทฯตามที่ระบุในสัญญาการให้บริการทางเทคนิคและพัฒนาระหว่างบริษัทฯกับบริษัทแม่

การบริหารความเสี่ยง

1.  ส่งเสริมสนับสนุนให้ความรู้และทักษะแก่พนักงานคนไทย เพื่อให้สามารถถ่ายทอดได้ในระดับหนึ่ง

2.  ส่งเสริมสนับสนุนพนักงานคนไทยในการติดต่อประสานงานกับลูกค้า

3.6 ความเสี่ยงด้านอัตราแลกเปลี่ยนเงินตราต่างประเทศ

  ความเสี่ยงนี้อาจมีผลกระทบต่อกำไรหรือขาดทุนจากอัตราแลกเปลี่ยน
  ซึ่งมีสกุลเงินเยนและสกุลเงินดอลล่าร์สหรัฐ

การบริหารความเสี่ยง

  กรณีพิจารณาว่า
  บริษัทฯอาจได้รับผลกระทบของรายการค้าอย่างมีนัยสำคัญจากความผันผวนของอัตราแลกเปลี่ยนเงินตราต่างประเทศ
  บริษัทฯจะเข้าป้องกันความเสี่ยง

3.7 ความเสี่ยงด้านการเข้ามาแข่งขันของผู้ประกอบการใหม่

  ความเสี่ยงนี้อาจมีผลกระทบต่อยอดขายของบริษัทฯ แต่แนวโน้มอยู่ในระดับที่มีนัยสำคัญไม่มาก
  เนื่องจากธุรกิจที่บริษัทฯดำเนินอยู่ ต้องใช้ประสบการณ์และความชำนาญการเฉพาะสูง

  ก.
  ปรับปรุงและพัฒนากระบวนการผลิตอย่างต่อเนื่องให้มีประสิทธิภาพและประสิทธิผลให้เกิดความยืดหยุ่นและสามารถรองรับและสนองความต้องการของลูกค้าได้มากยิ่งขึ้น

  ข. ดำรงรักษาความสัมพันธ์อันดีกับลูกค้าให้สม่ำเสมอและต่อเนื่อง
  และพยายามเพิ่มลูกค้ารายใหม่ทดแทน

3.8 ความเสี่ยงด้านภาวะวิกฤตเศรษฐกิจโลก

  ความเสี่ยงนี้มีผลกระทบต่อบริษัทฯโดยรวมอย่างมีนัยสำคัญในรอบปีที่ผ่านมาจนถึงปัจจุบัน
  แนวโน้มในอนาคตไม่อาจคาดการณ์ได้อย่างแน่นอนว่า จะสิ้นสุดเมื่อใด